sukhrobnurali/uzbek-legal-corpus huggingface dataset:
OʻZBEKISTON RESPUBLIKASI PREZIDENTINING “TOSHKENT TIBBIYOT AKADEMIYASINI TASHKIL ETISH TOʻGʻRISIDA” 2005-YIL 19-IYULDAGI PF-3629-SON FARMONINI AMALGA OSHIRISH CHORA-TADBIRLARI HAQIDA
(decree, 2025-12-16)

Oʻzbekiston Respublikasi Prezidentining “Toshkent tibbiyot akademiyasini tashkil etish toʻgʻrisida” 2005-yil 19-iyuldagi PF-3629-son Farmonining bajarilishini taʼminlash maqsadida Vazirlar Mahkamasi qaror qiladi: 1. Shavkat Ibrohimovich Karimov Toshkent tibbiyot akademiyasining rektori etib tayinlansin. 2. Toshkent tibbiyot akademiyasini tashkil etish va uning faoliyati bilan bogʻliq tashkiliy masalalar yuzasidan Vazirlar Mahkamasining qarori loyihasini tayyorlash boʻyicha ilovaga muvofiq tarkibda Komissiya tuzilsin. 3. Komissiya (F. Nazirov) bir hafta muddatda qaror loyihasini ishlab chiqsin va tasdiqlash uchun Vazirlar Mahkamasiga kiritsin, unda: Akademiyaning respublikadagi yuqori malakali tibbiyot kadrlari tayyorlaydigan yetakchi oʻquv muassasasi sifatida Akademiyaga yuklangan funksiyalar amalga oshirilishini taʼminlaydigan yangi tashkiliy tuzilmasini shakllantirishga; saqlab qolinadigan beshta fakultetlarning tuzilmasini shakllantirishga, kafedralarni fakultetlar boʻyicha taqsimlashga, aʼzolari kam sonli boʻlgan kafedralar tuzilishiga, ularning bir-birini takrorlashi va parallel mavjud boʻlishiga yoʻl qoʻymagan holda kafedralar soni, tuzilmasi va nomlarini belgilashga; tugatilayotgan Birinchi va Ikkinchi Toshkent davlat tibbiyot institutlarining binolari, inshootlari, boshqa mol-mulki va aktivlarini Akademiya balansiga oʻtkazish masalalarini hal etishga, fakultetlarni joylashtirishga hamda Akademiyaning moddiy-texnika va oʻquv bazasini mustahkamlashga alohida eʼtibor berilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin.
MANNON UYGʻUR NOMIDAGI TOShKENT DAVLAT SANʼAT INSTITUTI FAOLIYATINI TAKOMILLAShTIRISh TOʻGʻRISIDA
(resolution, 2012-06-04)

Mannon Uygʻur nomidagi Toshkent davlat sanʼat instituti faoliyatini tubdan yaxshilash, teatr sanʼati, kino, televideniye, sanʼatshunoslik hamda mazkur sohaning boshqa yoʻnalishlari boʻyicha malakali mutaxassislar tayyorlash samaradorligini oshirish, shuningdek, talabalarning ijodiy isteʼdodi va qobiliyatini har tomonlama toʻliq yuzaga chiqarish uchun zarur moddiy-texnik baza va shart-sharoit yaratish maqsadida: 1. Toshkent shahar hokimiyatining Toshkent shahar, Mirobod tumani, Mironshoh koʻchasi, 123-uy manzili boʻyicha barpo etilayotgan binolar kompleksini Mannon Uygʻur nomidagi Toshkent davlat sanʼat institutiga bepul oʻtkazib berish toʻgʻrisidagi taklifi maʼqullansin. 2. Oʻzbekiston Respublikasi Davlat arxitektura va qurilish qoʻmitasi, Madaniyat va sport ishlari vazirligi, Toshkent shahar hokimiyati va ushbu obyekt qurilishini amalga oshirayotgan pudratchi tashkilotlar, sanʼat sohasidagi oliy oʻquv yurtlari oʻquv-ijodiy jarayonlarining oʻziga xosligi va alohida talablarini, institutni auditoriyalar, master-klasslar, yaʼni “mahorat sinflari”, studiyalar va boshqa zarur xonalar bilan taʼminlashni inobatga olgan holda, institut tasarrufiga berilayotgan binolar kompleksi va inshootlarning loyiha-smeta hujjatlariga tegishli tuzatish va qoʻshimchalar kiritsin. Institut tasarrufiga berilayotgan oʻquv binosini rekonstruksiya qilish boʻyicha yuqorida qayd etilgan barcha ishlar 2005-yilning 1-sentabrigacha yakunlansin. 3. Oʻzbekiston Respublikasi Moliya vazirligi Madaniyat va sport ishlari vazirligi bilan birgalikda mazkur binolar kompleksini loyihalashtirish, rekonstruksiya qilish va texnik taʼlim vositalari, uskunalar, mebel, darsliklar, oʻquv-metodik adabiyotlar bilan jihozlash, institutning yangi binodagi faoliyatini toʻliq taʼminlash bilan bogʻliq qoʻshimcha xarajatlarni qoplash uchun zarur mablagʻlarni ajratish boʻyicha barcha masalalarni koʻrib chiqsin va hal etsin. 4. Mannon Uygʻur nomidagi Toshkent davlat sanʼat institutining Madaniyat va sport ishlari vazirligi tomonidan taqdim etilgan, boshqaruv va xizmat koʻrsatuvchi xodimlari soni 253 kishi, jumladan, boshqaruv xodimlari 45 kishi qilib belgilangan tashkiliy tuzilmasi ilovaga muvofiq maʼqullansin. Oʻzbekiston Respublikasi Madaniyat va sport ishlari hamda Oliy va oʻrta maxsus taʼlim vazirliklari bir oy muddatda quyidagi ishlarni amalga oshirsin: Mannon Uygʻur nomidagi Toshkent davlat sanʼat instituti tuzilmasini ilovaga binoan tasdiqlangan tuzilmaga muvofiqlashtirsin; fakultet dekanatlarini shakllantirsin, kafedralar sonini maqbul darajaga keltirgan holda, ularning roʻyxati va nomlanishini qaytadan koʻrib chiqsin; institutning shtatlar jadvalini belgilangan tartibda tasdiqlasin; institutning professor-oʻqituvchilar tarkibini tanlov asosida yuqori malakali mutaxassislar bilan mustahkamlasin. 5. Ushbu qarorning ijrosini nazorat qilish Bosh vazir oʻrinbosari R. Qosimov zimmasiga yuklansin.
TAShQI IQTISODIY VA SAVDO ALOQALARI, XORIJIY INVESTITSIYaLARNI JALB ETISh SOHASIDA BOShQARUV TIZIMINI TAKOMILLAShTIRISh TOʻGʻRISIDA
(decree, 2021-04-30)

Tashqi iqtisodiy aloqalarni keng rivojlantirish va chuqurlashtirish, xorijiy investitsiyalarni jalb etishni faollashtirish va xorijiy sarmoyadorlarga ishonchli kafolatlarni taʼminlash, tashqi savdoni yanada erkinlashtirish, mamlakatimiz tovar ishlab chiqaruvchilari bilan chet el firmalari oʻrtasidagi uzoq muddatli barqaror sheriklik munosabatlarini shakllantirish maqsadida: 1. Oʻzbekiston Respublikasi Tashqi iqtisodiy aloqalar agentligi Oʻzbekiston Respublikasi Tashqi iqtisodiy aloqalar, investitsiyalar va savdo vazirligi etib qayta tashkil qilinsin. 4. Qoraqalpogʻiston Respublikasi Tashqi iqtisodiy aloqalar agentligi Qoraqalpogʻiston Respublikasi Tashqi iqtisodiy aloqalar, investitsiyalar va savdo vazirligi etib; Agentlikning viloyatlar va Toshkent shahridagi tashqi iqtisodiy aloqalar boʻyicha boshqarmalari viloyatlar va Toshkent shahridagi tashqi iqtisodiy aloqalar, investitsiyalar va savdo boshqarmalari etib qayta tashkil qilinsin. 5. Belgilab qoʻyilsinki, Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Qoraqalpogʻiston Respublikasi Tashqi iqtisodiy aloqalar, investitsiyalar va savdo vazirligi hamda viloyatlar va Toshkent shahridagi hududiy tashqi iqtisodiy aloqalar, investitsiyalar va savdo boshqarmalari tegishli ravishda Oʻzbekiston Respublikasi Tashqi iqtisodiy aloqalar agentligi, Qoraqalpogʻiston Respublikasi Tashqi iqtisodiy aloqalar agentligi hamda agentlik mintaqaviy boshqarmalarining huquq va majburiyatlari boʻyicha huquqiy voris hisoblanadilar. 6. Quyidagilar: Oʻzbekiston Respublikasi Vazirlar Mahkamasi huzuridagi xorijiy investitsiyalar va kreditlar masalalari boʻyicha idoralararo kengash; eksport salohiyatini rivojlantirishni ragʻbatlantirish boʻyicha Respublika kengashi tugatilsin. Oʻzbekiston Respublikasi Investitsiyalar va tashqi savdo vazirligiga tugatilayotgan Oʻzbekiston Respublikasi Vazirlar Mahkamasi huzuridagi Xorijiy investitsiyalar va kreditlar masalalari boʻyicha idoralararo kengash hamda Eksport imkoniyatlarini rivojlantirishni ragʻbatlantirish respublika kengashining vazifalari yuklansin. 7. Oʻzbekiston Respublikasi Prezidentining 2002-yil 21-oktabrdagi “Tashqi iqtisodiy aloqalar sohasida boshqaruv tizimini yanada erkinlashtirish va takomillashtirish toʻgʻrisida”gi PF-3151-sonli Farmoni oʻz kuchini yoʻqotgan deb hisoblansin. 8. Oʻzbekiston Respublikasi Adliya vazirligi manfaatdor idoralar bilan birgalikda bir oy muddatda amaldagi qonun hujjatlariga ushbu Farmondan kelib chiqadigan oʻzgartish va qoʻshimchalar kiritish toʻgʻrisidagi takliflarni Vazirlar Mahkamasiga taqdim etsin. 9. Oʻzbekiston Respublikasi Vazirlar Mahkamasi bir hafta muddatda Oʻzbekiston Respublikasi Tashqi iqtisodiy aloqalar, investitsiyalar va savdo vazirligini tashkil etish hamda uning faoliyati masalalari boʻyicha hukumat qarorini qabul qilsin.
IShLOVChI PENSIONERLARGA PENSIYA TOʻLASh TOʻGʻRISIDAGI TARTIBGA QOʻShIMChA VA OʻZGARTIShLAR KIRITISh HAQIDA
(resolution, 2011-05-10)

Oʻzbekiston Respublikasi Vazirlar Mahkamasining 2004-yil 21-oktabrdagi Budjetdan tashqari Pensiya jamgʻarmasini boshqarishni yanada takomillashtirish toʻgʻrisidagi 490-son qarori, Oʻzbekiston Respublikasi Prezidentining 1998-yil 22-apreldagi PF-1990 (Oʻzbekiston Respublikasi Oliy Majlisi Axborotnomasi 1998-y., 4-son, 65-modda), 1999-yil 17-martdagi PF-2246 sonli (Oʻzbekiston Respublikasi Oliy Majlisi Axborotnomasi 1998-y., 3-son, 72-modda) va 2004-yil 7-dekabrdagi PF-3521 sonli (Oʻzbekiston Respublikasi Qonun hujjatlari toʻplami, 2004-y., 48-49-son, 493-modda) Farmonlari ijrosini taʼminlash maqsadida qaror qilamiz: 1. Oʻzbekiston Respublikasi Ijtimoiy taʼminot vazirligi, Oʻzbekiston Respublikasi Mudofaa vazirligi, Oʻzbekiston Respublikasi Milliy xavfsizlik xizmati, Oʻzbekiston Respublikasi Vazirlar Mahkamasi huzuridagi Pensiya jamgʻarmasi, Oʻzbekiston Respublikasi Ichki ishlar vazirligi tomonidan tasdiqlangan va Oʻzbekiston Respublikasi Moliya vazirligi bilan kelishilgan “Ishlovchi pensionerlarga pensiya toʻlash toʻgʻrisidagi Tartib”ga (davlat roʻyxati 198-son, 1995-yil 19-dekabr) ilovaga* muvofiq oʻzgartish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtgandan soʻng oʻn kundan keyin kuchga kiradi.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIShLAR KIRITISh TOʻGʻRISIDA
(decree, 2023-10-31)

Oʻzbekiston Respublikasi Prezidentining 2005-yil 2-maydagi “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasini tashkil etish toʻgʻrisida”gi PF-3602-sonli hamda 2005-yil 4-maydagi “Oʻzbekiston Respublikasi Davlat mulki qoʻmitasining nomini oʻzgartirish toʻgʻrisida”gi PF-3603-sonli farmonlariga muvofiq: 1. Oʻzbekiston Respublikasi Prezidentining baʼzi farmonlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Oʻzbekiston Respublikasi Prezidentining 1994-yil 7-fevraldagi “Oʻzbekiston Respublikasining Davlat mulkini boshqarish va tadbirkorlikni qoʻllab-quvvatlash davlat qoʻmitasini tashkil qilish toʻgʻrisida”gi PF-758-sonli Farmonida: 2-bandda: birinchi, ikkinchi va uchinchi xatboshidagi “va tadbirkorlikni qoʻllab-quvvatlash” degan soʻzlar chiqarib tashlansin; ikkinchi xatboshidagi “va respublikada xususiy biznesni rivojlantirishga koʻmaklashish” degan soʻzlar chiqarib tashlansin; 3-banddagi “va tadbirkorlikni qoʻllab-quvvatlash” degan soʻzlar chiqarib tashlansin. 4. Oʻzbekiston Respublikasi Prezidentining 1999-yil 23-iyuldagi “Korxonalar bankrotligi va sanatsiyasi mexanizmini takomillashtirish toʻgʻrisida”gi PF-2342-sonli Farmonining 2-bandi oʻz kuchini yoʻqotgan deb hisoblansin. 6. Oʻzbekiston Respublikasi Prezidentining 2003-yil 26-fevraldagi PF-3214-sonli Farmoni bilan tasdiqlangan Respublika ixtisoslashtirilgan tibbiy markazini barpo etish va uning faoliyatini tashkil qilish tartibi toʻgʻrisidagi nizomning 8-bandidagi “Monopoliyadan chiqarish va raqobatni rivojlantirish davlat qoʻmitasi” degan soʻzlar “Monopoliyadan chiqarish, raqobat va tadbirkorlikni qoʻllab-quvvatlash” deb oʻzgartirilsin. 7. Oʻzbekiston Respublikasi Prezidentining 2003-yil 30-avgustdagi “Oʻzbekiston Respublikasi Prezidentining ayrim farmonlariga oʻzgartirishlar kiritish toʻgʻrisida”gi PF-3306-sonli Farmonining 3-bandi oʻz kuchini yoʻqotgan deb hisoblansin. 8. Oʻzbekiston Respublikasi Prezidentining 2003-yil 9-dekabrdagi “Respublika davlat boshqaruvi organlari tizimini takomillashtirish toʻgʻrisida”gi PF-3358-sonli Farmoni ilovasida: a) II boʻlimda: 1-banddagi “va tadbirkorlikni qoʻllab-quvvatlash” degan soʻzlar chiqarib tashlansin; 3-band quyidagi tahrirda bayon etilsin: “3. Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi” 6) IV boʻlimda: 1-band chiqarib tashlansin; 2-3-bandlar tegishli ravishda 1-2-bandlar deb hisoblansin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTISh VA QOʻShIMChALAR KIRITISh TOʻGʻRISIDA
(decree, 2021-04-30)

Oʻzbekiston Respublikasi Prezidentining “Oʻzbekiston Respublikasi Madaniyat va sport ishlari vazirligini tashkil etish toʻgʻrisida” 2004-yil 27-sentabrdagi PF-3491-sonli Farmoniga muvofiq: 1. Oʻzbekiston Respublikasi Prezidentining baʼzi farmonlariga ilovaga muvofiq oʻzgartish va qoʻshimchalar kiritilsin. 2. Ushbu Farmonning ijrosini nazorat qilish Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin. 1. Oʻzbekiston Respublikasi Prezidentining “Respublikada musiqiy taʼlimni, madaniyat va sanʼat oʻquv yurtlari faoliyatini yaxshilash toʻgʻrisida” 1996-yil 31-dekabrdagi PF-1692-sonli Farmoni 1-bandining uchinchi xatboshi, 2-bandining birinchi xatboshi va 3-bandining birinchi xatboshidagi “Madaniyat ishlari” degan soʻzlar “Madaniyat va sport ishlari” deb oʻzgartirilsin. 3. Oʻzbekiston Respublikasi Prezidentining “Muzeylar faoliyatini tubdan yaxshilash va takomillashtirish toʻgʻrisida” 1998-yil 12-yanvardagi PF-1913-sonli Farmoni 5-bandidagi “Madaniyat ishlari” degan soʻzlar “Madaniyat va sport ishlari” deb oʻzgartirilsin. 4. Oʻzbekiston Respublikasi Prezidentining “Oʻzbekiston teatr sanʼatini rivojlantirish toʻgʻrisida” 1998-yil 26-martdagi PF-1980-sonli Farmoni 6-bandidagi “Madaniyat ishlari” degan soʻzlar “Madaniyat va sport ishlari” deb oʻzgartirilsin. 5. Oʻzbekiston Respublikasi Prezidentining 2003-yil 9-dekabrdagi PF-3358-sonli Farmoni bilan tasdiqlangan Respublika davlat boshqaruvi organlari roʻyxatida: a) I boʻlimning 8-bandidagi “Madaniyat ishlari” degan soʻzlar “Madaniyat va sport ishlari” deb oʻzgartirilsin; b) II boʻlimning 9-bandi chiqarib tashlansin; 10-band 9-band deb hisoblansin.
TIJORAT BANKLARI TOMONIDAN MARKAZIY BANKDA MAJBURIY ZAXIRALARNI DEPONENTLASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2005-10-01)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi Qonunining 7 va 28-moddalariga muvofiq Oʻzbekiston Respublikasi Markaziy banki Boshqaruvi qaror qiladi: 1. “Tijorat banklari tomonidan Markaziy bankda majburiy zaxiralarni deponentlash tartibi toʻgʻrisida”gi nizomga (2005-yil 18-yanvar, roʻyxat raqami 1444) ilovaga* muvofiq qoʻshimcha va oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
TEMIR YOʻL TRANSPORTI YOʻLOVChILARINING QOʻL YuKINI, BAGAJINI, VALYUTASINI VA VALYUTA BOYLIKLARINI BOJXONA NAZORATIDAN OʻTKAZISh VA RASMIYLAShTIRISh TARTIBIGA QOʻShIMChA VA OʻZGARTIRIShLAR KIRITISh HAQIDA
(resolution, 2020-05-02)

Oʻzbekiston Respublikasining “Valyutani tartibga solish toʻgʻrisida”gi (yangi tahriri) Qonuniga muvofiq Oʻzbekiston Respublikasi Davlat bojxona qoʻmitasi, “Oʻzbekiston temir yoʻllari” DAK, Moliya vazirligi va Markaziy banki Boshqaruvi qaror qiladi: 1. Temir yoʻl transporti yoʻlovchilarining qoʻl yukini, bagajini, valyutasini va valyuta boyliklarini bojxona nazoratidan oʻtkazish va rasmiylashtirish tartibiga ilovaga* muvofiq qoʻshimcha va oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgandan keyin kuchga kiritilsin.
Qimmatli qogʻozlar bozorida investitsiya konsultanti faoliyati toʻgʻrisidagi Nizomni tasdiqlash haqida
(order, 2025-12-24)

Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga asosan buyuraman: 1. Qimmatli qogʻozlar bozorida maslahat berish faoliyati toʻgʻrisidagi nizom ilovaga* muvofiq tasdiqlansin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
OʻZBEKISTON RESPUBLIKASI PREZIDENTINING BAʼZI FARMONLARINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2025-11-26)

Oʻzbekiston Respublikasi Prezidentining “Bank tizimini yanada isloh qilish va erkinlashtirish chora-tadbirlari toʻgʻrisida” 2005-yil 15-apreldagi PQ-56-sonli qaroriga muvofiq. 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Prezidentining “Oʻzbekiston Respublikasining tijorat banklari uchun nizomdagi sarmoyaning eng oz miqdorini oʻzgartirish toʻgʻrisida” 1993-yil 16-fevraldagi PF-563-sonli Farmoni; Oʻzbekiston Respublikasi Prezidentining “Xususiy tijorat banklarini tashkil qilishni ragʻbatlantirish chora-tadbirlari toʻgʻrisida” 1997-yil 24-apreldagi PF-1749-sonli Farmoni 1-bandining beshinchi xatboshi; Oʻzbekiston Respublikasi Prezidentining “Pul massasi oʻsishini cheklash va moliya intizomiga rioya etish masʼuliyatini oshirish chora-tadbirlari toʻgʻrisida” 2002-yil 30-martdagi PF-3047-sonli Farmonining 7-bandi. 2. Oʻzbekiston Respublikasi Adliya vazirligi bir oy muddatda vazirliklar va idoralarning normativ hujjatlarini mazkur Farmonga muvofiqlashtirishni taʼminlasin. 3. Ushbu Farmonning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Markaziy bankining raisi F.M. Mullajonov zimmalariga yuklansin.
OʻZBEKISTON RESPUBLIKASI VAZIRLAR MAHKAMASINING “BANK TIZIMINI ISLOH QILISH CHORA-TADBIRLARI TOʻGʻRISIDA” 1999-YIL 15-YANVARDAGI 24-SON QARORIGA OʻZGARTIRISH KIRITISH HAQIDA
(resolution, 2022-07-22)

Oʻzbekiston Respublikasi Prezidentining “Bank tizimini yanada isloh qilish va erkinlashtirish chora-tadbirlari toʻgʻrisida” 2005-yil 15-apreldagi PQ-56-son qarori asosida Vazirlar Mahkamasi qaror qiladi: Vazirlar Mahkamasining “Bank tizimini isloh qilish chora-tadbirlari toʻgʻrisida” 1999-yil 15-yanvardagi 24-son qarori 1-bandidan birinchi — uchinchi xatboshi chiqarib tashlansin.
OʻZBEKISTON RESPUBLIKASI HUDUDIDA PORTLOVCHI MATERIALLARNI TEMIR YOʻL TRANSPORTIDA TASHISH QOIDALARINI TASDIQLASH TOʻGʻRISIDA
(resolution, 2026-03-25)

Oʻzbekiston Respublikasi Vazirlar Mahkamasining 2004-yil 6-maydagi 213-sonli “Portlovchi moddalar va portlatish vositalarini Oʻzbekiston Respublikasiga olib kirish, transportda tashish, saqlash va ulardan foydalanish tartibini takomillashtirish chora-tadbirlari toʻgʻrisida”gi qarorining 6-bandiga muvofiq qaror qilamiz: 1. Oʻzbekiston Respublikasi hududida portlovchi materiallarni temir yoʻl transportida tashish qoidalari ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgandan keyin kuchga kiradi. 3. Mazkur qarorning bajarilishini nazorat qilish Oʻzbekiston Respublikasi Ichki ishlar vazirligining Patrul-post xizmati va jamoat tartibini saqlash Bosh boshqarmasi, Transport IIB hamda “Sanoatkontexnazorat” Davlat inspeksiyasining tarmoq inspeksiyalari zimmalariga yuklatilsin.
OʻZBEKISTON RESPUBLIKASI HUDUDIDA PORTLOVCHI MATERIALLARNI AVTOMOBIL TRANSPORTIDA TASHISH QOIDALARINI TASDIQLASH TOʻGʻRISIDA
(resolution, 2026-03-25)

Oʻzbekiston Respublikasi Vazirlar Mahkamasining 2004-yil 6-maydagi 213-sonli “Portlovchi moddalar va portlatish vositalarini Oʻzbekiston Respublikasiga olib kirish, transportda tashish, saqlash va ulardan foydalanish tartibini takomillashtirish chora-tadbirlari toʻgʻrisida”gi qarorining 6-bandiga muvofiq qaror qilamiz: 1. Oʻzbekiston Respublikasi hududida portlovchi materiallarni avtomobil transportida tashish qoidalari ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgandan keyin kuchga kiradi. 3. Mazkur qarorning kuchga kirish kunidan boshlab: sobiq SSSRning Togʻkontexnazorat Davlat qoʻmitasi tomonidan 1988-yilning 22-noyabr kuni tasdiqlangan Portlovchi materiallarni avtomobil transportida tashish qoidalari; Portlovchi materiallarni tashish boʻyicha Yoʻriqnoma (1992-yildagi davlatlararo Portlatish ishlarida qoʻllaniladigan yagona xavfsizlik qoidalariga 5-ilova) Oʻzbekiston Respublikasi hududida qoʻllanilmasin. 4. Mazkur qarorning bajarilishini nazorat qilish Oʻzbekiston Respublikasi IIV Yoʻl harakati xavfsizligi, Patrul-post xizmati va jamoat tartibini saqlash Bosh boshqarmalari hamda “Sanoatkontexnazorat” Davlat inspeksiyasining tarmoq inspeksiyalari zimmalariga yuklatilsin.
PORTLOVCHI MODDALARNI ISHLAB CHIQARISH, SOTIB OLISH, SAQLASH, TRANSPORTDA TASHISH, ULARDAN FOYDALANISH VA ULARNI HISOBGA OLISH TOʻGʻRISIDAGI YOʻRIQNOMANI TASDIQLASH HAQIDA
(resolution, 2026-03-25)

Oʻzbekiston Respublikasi Vazirlar Mahkamasining 2004-yil 6-maydagi 213-sonli “Portlovchi moddalar va portlatish vositalarini Oʻzbekiston Respublikasiga olib kirish, transportda tashish, saqlash va ulardan foydalanish tartibini takomillashtirish chora-tadbirlari toʻgʻrisida”gi qarorining 6-bandiga muvofiq qaror qilamiz: 1. Portlovchi moddalarni ishlab chiqarish, sotib olish, saqlash, transportda tashish, ulardan foydalanish va ularni hisobga olish toʻgʻrisidagi yoʻriqnoma ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kundan soʻng kuchga kiradi. 3. Mazkur qarorning kuchga kirish kunidan boshlab Portlovchi moddalarni saqlash, transportirovka qilish, ishlatish va hisobga olish toʻgʻrisidagi Yoʻriqnoma (1992-yildagi davlatlararo Portlatish ishlarida qoʻllaniladigan yagona xavfsizlik qoidalariga 1-ilova) Oʻzbekiston Respublikasi hududida qoʻllanilmasin. 4. Oʻzbekiston Respublikasi Ichki ishlar vazirligining Patrul-post xizmati va jamoat tartibini saqlash Bosh boshqarmasi hamda “Sanoatkontexnazorat” Davlat inspeksiyasining tarmoq inspeksiyalari portlatish ishlarini olib boruvchi korxonalar bilan hamkorlikda Yoʻriqnoma talablaridan kelib chiqqan holda portlovchi materiallar saqlanadigan omborxonalarda kirib-chiqish va ichki rejimlarni kuchaytirish, ularda asossiz tekshiruvlarga yoʻl qoʻymaslik borasida aniq chora-tadbirlarni amalga oshirsinlar.